runetrust/blame-folketinget-dk huggingface dataset:
Lars Boje Mathiesen (NB), 2022-05-18:
Så når Enhedslisten mener, at det er berettiget, fordi de synes, det er en god idé, at der skal stå på bilreklamer, at man burde tage bussen eller cyklen i stedet, så er det vel også kun rimeligt, at man pålægger Enhedslisten de samme betingelser, altså at det, hvis der er noget, der økonomisk er faktuelt korrekt, så også skal påtrykkes Enhedslistens plakater.
Pernille Rosenkrantz-Theil (EL), 2003-02-28:
Jeg vil til det sige, at i England lavede man en undersøgelse i forbindelse med, at man ændrede adoptionsloven, og i den undersøgelse blev det konkluderet, at børnene havde præcis samme sociale udvikling som alle andre børn, selv om de voksede op i en homoseksuel familie.
Karina Adsbøl (UFG), 2022-03-15:
Så jeg kunne godt tænke mig at høre Venstres ordfører, om Venstres ordfører ikke mener, at der er behov for, at vi igen får kigget på forældreansvarsloven i forhold til at få skrevet ting ind i loven, som i hvert fald skal sikre, at det ikke må kunne betale sig, at man ikke taler sandt om den anden forælder.
Line Barfod (EL), 2007-12-13:
Kan hr. Hans Kristian Skibby ikke bekræfte, at grunden til, at man nu laver de her detaljerede regler om udbud ude i kommuner og regioner, er, at regeringen med Dansk Folkepartis stemmer har krævet af kommunerne, at de skal konkurrenceudsætte mindst 25 pct. af den kommunale drift, altså, at man skal igennem hele det her cirkus med at prøve at få privatiseret så meget som muligt, frem for at kommunerne kan beslutte, at de faktisk synes, at den måde, de gør det på, fungerer rigtig godt, de har gode medarbejdere, borgerne er tilfredse, de vil gerne fortsætte på den måde frem for at skulle ud i at tvangsudsende det i udbud?
Line Barfod (EL), 2005-12-14:
Reelt har der stort set ikke været nogen finanslovforhandlinger – det har vi prøvet før, og det er så, hvad det er – men ministeren har med en tekstanmærkning i et ændringsforslag til finansloven sikret sig en bemyndigelse til at gribe direkte ind over for kommunerne i stedet for at give sagen en ordentlig behandling i Folketinget.
Morten Østergaard (RV), 2014-08-14:
For så vidt angår spørgsmålet om indskudt privat gæld, har det jo vist sig, og det er det, som har været det utilsigtede, at man kan indrette sig på en sådan måde, at det private forbrug finansieres af midler, der kun er beskattet efter virksomhedssatsen.
Peter Kofod (DF), 2025-02-18:
Ordføreren mener, at vi skal bore os mere ned i detaljen, for jeg vil ikke lægge mit hovedet på blokken, i forhold til at vi stemmer ja til det, for der kan være noget, vi ikke har overvejet, eller som jeg ikke har kunnet overveje, fordi jeg ikke normalt er ordfører på det her område.
Martin Lidegaard (RV), 2017-03-23:
Absolut, og jeg har også en klar forventning om, at statsministeren vil tilkendegive dette, al den stund at Danmark jo har taget initiativ til, hvad jeg støtter varmt, at forsøge at erstatte de midler, som USA har trukket væk fra de programmer, der styrker kvinders ret til egen krop, retten til at bestemme over egen krop.
Pernille Rosenkrantz-Theil (S), 2020-03-11:
Det er simpelt hen efter, at jeg har været en tur rundt på skoler over hele landet, hvor jeg har kunnet høre, at der var en meget stor diskrepans mellem det, der blev sagt fra dem, der arbejdede på gulvet, og så det, der blev opfattet på lederniveau og ikke mindst på forvaltningsniveau og politisk niveau.
Nadeem Farooq (RV), 2012-01-27:
Derudover vil jeg, hvad angår en skattereform, som jeg kunne tale meget længe om, da jeg også er skatteordfører, sige, at vi helt konkret ønsker at øge arbejdsudbuddet med 7.000 fuldtidspersoner, og det handler også om at sænke skatten markant på arbejde, så der kommer et øget incitament generelt til at være i beskæftigelse frem for ikke at være det.
Morten Messerschmidt (DF), 2021-03-16:
Det, der er sagen her, er, at man er nødt til efterhånden at navigere meget, meget bredt og selv være meget, meget opsøgende og faktisk også efterhånden være meget kvalificeret for selv at finde sange, som indtil for 10 eller 20 år siden var fuldstændig naturlige dele af den danske sangskat, og det er jo i det lys, at det vil være interessant at have den samtale.
Per Clausen (EL), 2007-02-21:
Nu kunne det jo godt være sådan, at vi i Danmark havde det synspunkt, at spørgsmålet om, hvorvidt undervisning skal være almen interesse, et offentligt anliggende eller ej, ikke er noget, vi ønsker at overlade til domstolene, men noget, vi ønsker at træffe politisk beslutning om.
Kim Christiansen (DF), 2015-12-17:
Det er bare det, der er min pointe: Hvis vi vil noget med en Hillerødmotorvejsforlængelse, hvis vi vil noget med andre vejprojekter i Nordsjælland, så kan vi jo altså på et tidspunkt komme til at krydse Ring 5-traceet, og så ville det da være ærgerligt, hvis vi havde fjernet alle reservationerne.
Jann Sjursen (KRF), 1999-11-03:
Hr. Kim Behnke sagde i sin ordførertale, at når partier taler imod Enhedslistens forslag i dag, så gør partierne og ordførerne det for ikke at skabe ubehagelige situationer for ministrene, når de sidder og drikker cognac, og hvad de ellers gør.
Kasper Sand Kjær (S), 2021-11-23:
Vi taler ikke om overvågning, vi taler ikke om, at der sidder nogle og følger med i, hvem hr. Sikandar Siddique eller andre ringer til, eller hvor man befinder sig, men vi taler om, at når der er begået grov kriminalitet, kan politiet få adgang til de data for at opklare forbrydelser.
Jann Sjursen (KRF), 2000-04-25:
Og jeg er for så vidt enig, når hr. Peter Hansen-Nord, Venstres ordfører, som jeg tidligere i debatten var lidt efter, siger, at der er langt større problemer med de usikre kernekraftværker i de lande, end vi oplever med Barsebäck, som nu er besluttet lukket, og at der i virkeligheden set i forhold til dette værk, som ligger i Københavns umiddelbare nærhed, er meget mere at gøre derovre.
Sophie Løhde (V), 2011-01-14:
Der er nok mange, der vil mene, at vi her i Folketinget ikke er specielt gode til at rose hinanden, så lad mig for det første starte med at rose forslagsstillerne, selv om jeg kan se, at forslagsstilleren i øjeblikket er i gang med en intens diskussion nede i Folketingssalen, men derfor vil jeg da godt rose ham alligevel, fordi han tilsyneladende har været så begejstret for regeringens udkast til et lovforslag, at han også nu synes, at det fortjente at komme en tur i Folketingssalen.
Josephine Fock (ALT), 2018-04-19:
De andre ting, der er lagt op til, i forhold til at man kan miste det overhovedet at få udstedt et pas, hvis man mister sit pas så og så mange gange, er vi meget imod, for hvad så hvis man skal ud og rejse med sit firma eller virksomhed, hvad så hvis man skal på ferie osv.?
Jacob Jensen (V), 2010-12-15:
Men det, der giver konsekvenser på den lange bane – og faktisk også på den korte bane – er, hvis vi ikke holder en troværdig økonomisk politik, og hvis vi ikke fortæller og signalerer til markeder udeomkring i verden, at vi fører en økonomisk politik, hvor der er en balance mellem indtægter og udgifter, og hvor vi har mod til at prioritere mellem de absolut nødvendige og de mindre nødvendige initiativer, fordi vi ikke har de samme indtægter, som vi havde før krisen, men gør det, som hr. Morten Bødskov lægger op til, nemlig siger, at udgiftsvæksten sådan set bare kan fortsætte derudad, at det ingenting betyder.
Jesper Langballe (DF), 2005-04-19:
Må jeg minde fru Charlotte Antonsen om, at da Tyskland i 1999 foreslog dette borgerrettighedscharter, og da det blev vedtaget i 2000, var den daværende socialdemokratisk ledede regeFttmo22.fm Page 1728 Friday, May 13, 2005 11:32 AM ring og den daværende borgerlige opposition, altså Venstre og De Konservative, overordentlig betænkelige.
Anni Matthiesen (V), 2013-03-20:
Og det vil jeg egentlig gerne høre ministerens kommentar til: Er der en fare for, at der nogle steder er nogle kommuner, som måske tænker i økonomi mere end at tænke i, at det er vigtigt for de her unge mennesker, som jo egentlig kunne gøre brug af STU, så de faktisk af den grund får nej?
Runa Friis Hansen (EL), 2024-04-10:
Vi er muligvis ikke alle sammen fuldstændig enige om, hvad der skal flyttes fra kommunerne, men vi er alle sammen enige om, at der er behov for at lave strukturen grundlæggende om, og vi kan fuldt ud forstå desperationen og frustrationen hos de mange borgere, som er fanget i det her.
Svend Auken (S), 2001-05-08:
Der blev brugt meget voldsomme ord, men efterfølgende har det vist sig, at det var til fordel for det danske samfund og også for bevillingshaveren, som jo i kraft af den aktivitet, der så kom, dels har tjent mange penge her i landet, men jo altså også har tjent mange penge på at bruge sin dygtighed uden for landets grænser.
Trine Bramsen (S), 2014-05-13:
Når det er sagt, vil jeg sige, at vi selvfølgelig altid gerne diskuterer, hvad der kan forbedre retssikkerheden, både for dem, der er ofre for kriminalitet, og de indsatte, og dermed samtidig forbedre samarbejdet mellem kriminalforsorgen og politiet, når det handler om at sikre, at der sker samarbejde med de indsatte.
Søren Gade (V), 2004-04-15:
Derfor er der i lovforslaget fastsat en række særlige betingelser for de nye sommerhusområder: der kan maksimalt udlægges 8.000 nye grunde i Danmark, de skal primært placeres i yderområder, og de skal placeres bagved allerede eksisterende sommerhusområder og bagved den ca. 300 m brede strandbeskyttelses- og klitfredningszone, som findes i dag. Jeg vil gerne slå fast, at vi i Venstre mener, at der er
Peter Kofod Poulsen (DF), 2016-03-18:
Den situation, vi står i nu, betyder, at når man laver et videoregister – som et pilotprojekt her i København, som Dansk Folkeparti bakker op om, og som jo forhåbentlig så hurtigt som overhovedet muligt kan udrulles til resten af landet – så risikerer vi, at det kun omfatter kameraer, der er rapporteret frivilligt ind.
Per Kaalund (S), 2001-05-03:
Specielt når der viser sig eksempler på, at EU går ind i konstruktive opgaver, f.eks. på Balkan eller andre steder, for at løse nogle opgaver, og at Danmark som det eneste ud af op imod 30 lande ikke kan deltage i løsning af disse opgaver, hvor Danmark i øvrigt har været meget kendt og meget anerkendt for sin deltagelse i løsning af kriseopgaver på forskellig vis.
Per Ørum Jørgensen (KF), 2007-05-16:
Anbringelsesreformen styrker det enkelte barns retsstilling og rettigheder som sådan, skaber kvalitet og kontinuitet i den tidlige indsats, sikrer bedre sagsbehandling, bl.a. gennem en styrket efteruddannelse, der er mere fokus på barnets skolegang, og der er ikke mindst en styrket inddragelse af de udsatte børn og familierne.
Helge Adam Møller (KF), 2002-11-20:
På denne baggrund kan den konservative folketingsgruppe ikke gå ind for, at vi her og nu vedtager dette beslutningsforslag, men vi glæder os over, at det er fremkommet og derved kan medvirke til, at regeringens handlingsplan bliver så god, så omfattende og så forebyggende som overhovedet muligt. Så kan jeg ikke lade være med at komme med en enkelt lille personlig kæphest.
Sikandar Siddique (UFG), 2021-03-16:
Folketinget noterer sig endvidere, at regeringen i den kommende folketingssamling vil tage initiativ til, at Folketingets partier drøfter det kønsopdelte arbejdsmarked, herunder ligeløn og en bedre fordeling af forældreorloven, med henblik på at finde løsninger, der bringer os tættere på et samfund med ligestilling og ligeværd.«
Lars Løkke Rasmussen (V), 2018-04-10:
Ét parameter her er lønnen, og det er jo også derfor – uden at stå og føre overenskomstforhandlinger her, for det er ikke mit gebet – at der jo sådan set også er givet nogle bud, som de offentlige arbejdsgivere har følt er fornuftige i forhold til også at sikre det, som er en ambition og i øvrigt også indlejret i den danske model, nemlig at vi har noget, der minder om en parallel lønudvikling mellem offentlig og privat
Simon Emil Ammitzbøll (LA), 2013-02-08:
Den første del, hvor man beskæftiger sig med menneskehandel, og hvor man øger refleksionsperioden fra 100 dage til 120 dage, og hvor der kommer en selvstændig bestemmelse om, at Udlændingestyrelsen kan give midlertidig opholdstilladelse til bl.a. ofre for menneskehandel af efterforsknings- og retsforfølgningsmæssige hensyn, kan Liberal Alliance bakke fuldstændig op om.
Bertel Haarder (V), 2010-02-10:
Den ungepakke, som bliver fremlagt i løbet af ganske få uger, vil jo indebære, at de 10.000, 11.000, 12.000 unge under 18 år, som i dag intet foretager sig, og som virkelig er den kritiske målgruppe, nu vil komme i fokus.
Jeppe Bruus (S), 2024-02-28:
Derfor er det useriøst at skulle svare på det spørgsmål, når vi netop har lavet en proces, hvor vi sætter os sammen for at finde de kloge løsninger og for at finde ud af, hvordan vi udvikler vores landdistrikter, i stedet for at sige nej, hvor man stiller sig ude på sidelinjen, selv om man er valgt til Folketinget, og så sige: Vi vil ikke være med.
Bent Bøgsted (DF), 2013-02-28:
For personer, der modtager kontanthjælp, og som benytter muligheden for at få indbetalte efterlønsbidrag udbetalt på de gunstigere vilkår i 2012, vil dette betyde, at disse udbetalinger af efterlønsbidrag ikke får indflydelse på beregningen af kontanthjælp.
Bjarne Corydon (S), 2012-09-06:
De ligger i øvrigt ganske godt på linje med de skøn, der kommer fra en række andre institutioner, og de følger af den politik, vi fører, og de økonomiske sammenhænge, der er meget bredt anerkendte, muligvis nok ikke i Liberal Alliance, hvilket så får Liberal Alliance til at udtrykke en vrede på resten af verden og de eksperter, der vurderer den økonomiske politik i resten af verden.
Hans Christian Schmidt (V), 2004-01-22:
Ikke at sende det tilbage i udvalget igen, så man kan sidde og diskutere det, nej, nu at gå fremad og sige, at så skal vi have en bred kreds af interessenter inddraget - Fødevareministeriet, landbrugsorganisationer, de kommunale organisationer, de grønne organisationer - for nu skal vi jo have indhentet alle de relevante synspunkter med henblik på en samlet vurdering af spørgsmålet.
Søren Krarup (DF), 2004-12-01:
Jeg vil blot spørge justitsministeren: Er justitsministeren ikke enig med mig i, at når Rigsadvokaten gang på gang afviser at anlægge sag mod Hizb-ut-Tahrir og altså anfægte dens lovlighed, er det i virkeligheden ensbetydende med en form for legitimering af denne uhyggelige forening?
Jørn Dohrmann (DF), 2007-02-22:
Jeg siger bare, at sådan som vi ser det i Dansk Folkeparti, så er der nogle, jeg vil kalde det kerneelementer i den lovgivning, nemlig: Er det lige nøjagtig de her 40.000 indbyggere, der skal afgøre, om man skal have lov til at bygge en stor IKEA i sit område, eller kan man placere den et andet sted, som er mere optimalt? Er det sådan nogle ting, der skal afgøre det?
Mona Juul (KF), 2023-05-23:
Det er vigtigt, at vi på tværs af partierne kan finde hinanden, om det er den ene eller den anden løsning, vi prøver at kigge på, og jeg synes, det i hvert fald her har været en fornøjelse, og jeg har talt med rigtig mange partier om affaldsforbrænding.
Inger Støjberg (V), 2010-03-17:
Jamen jeg kan sige, at jeg så sent som i sidste uge deltog i et rådsmøde i Bruxelles, hvor vi bl.a. diskuterede hele spørgsmålet om fattigdomsgrænser, og hvor jeg fra dansk side sagde, at vi er imod en fattigdomsgrænse, men at vi jo tværtimod vil arbejde med fattigdomsindikatorer, som også er nævnt i regeringens nye arbejdsprogram.
Theresa Scavenius (ALT), 2023-02-07:
For på en eller anden måde bliver hele den her klimapolitik så bureaukratisk og teknisk, og det bliver lidt, som om vi i den samtale, vi skal have herinde i Folketinget, lyder, som om vi er en flok bureaukrater, som alligevel ikke rigtig har styr på alle de her detaljer.
Morten Bødskov (S), 2002-04-25:
Når Dansk Folkeparti nu så åbenlyst - det er vi tilfredse med i Socialdemokratiet - gerne vil arbejde for at fremme økologien, fordi forbrugerne også i fødevaresikkerhedsmæssigt perspektiv skal have et valg, hvordan har man det så med at lægge stemmer til en regering, som helt åbenlyst har amputeret ens eget partis formål?
Kristian Thulesen Dahl (DF), 2004-12-15:
Man bliver jo helt overrumplet og forpustet af at høre hr. Ole Sohns ordførertale, og det, der slog mig, efterhånden som tiden skred frem, og jeg kunne høre, at hr. Ole Sohn bevægede sig hen imod slutningen af sin tale, var, at det lykkedes ham at holde et 15 minutters indlæg, hvor der ikke blev nævnt én eneste positiv ting.
Christina Thorholm (RV), 2022-03-15:
Vi har lige talt om de svære samværssager i Familieretshuset, og vi kan forestille os, at der måske kan opstå nogle problemstillinger med mere end to juridiske forældre, men det mener vi ikke skal stå i vejen for den grundlæggende mulighed for at give barnet flere juridiske forældre end to.
Karsten Lauritzen (V), 2010-05-21:
Nu er der kommet en finansiel krise, hvor der skal findes nogle penge, og Venstres og regeringens udgangspunkt er, at vi ønsker at fastholde bistanden på 15,3 mia. kr., men hvis en forhandling ender med, at man må skære, må vi jo acceptere det, hvis det er det, der er politisk flertal for.
Hanne Severinsen (V), 2004-02-04:
Regeringen holder fast i, at forskning og innovation er en af de mest sikre måder at forbedre Danmarks konkurrenceevne på, og som videnskabsministeren netop har understreget, ligger vi i Danmark, hvad angår udgifter til forskning og udvikling, pænt over gennemsnittet i OECD. Modsat tidligere regeringer har vi løst det årlige skræntproblem, der kan derfor disponeres i fuld tillid til stabile rammer.
Frank Aaen (EL), 2007-12-04:
Og jeg giver gerne skatteministeren mulighed for lige at gå ned i logen nede i hjørnet til embedsmændene for at høre, om der er nogle navne, vi kan få, for jeg synes, det er vigtigt at vide, hvad det er for nogle lande, der stadig væk er problemet, og hvorfor der ikke er taget fat i problemet.
Pia Gjellerup (S), 2003-04-23:
Er det ikke lige netop i en sådan situation, at man kan sætte ind med en rettidig justering og man kan fremrykke nogle investeringer, som har et sigte, og som jo altså kunne løbe ud, når vi kommer et års tid frem, sådan at man har ressourcerne til at sætte ind ved den positive beskæftigelsesudvikling, som regeringen venter?
Ole Birk Olesen (LA), 2021-05-11:
Vi synes, det er noget mærkeligt noget at dele danskerne op i et A- og et B-hold, som man gør, når de fleste danskere, der gerne vil tage en uddannelse, får godt 6.000 kr. i su, mens man, hvis man er over 30 år og har gået ledig i et stykke tid, altså så skal kunne få over 21.000 kr., ikke i su, men i 110 pct. af dagpengesatsen.
Margot Torp (S), 1999-04-23:
Jeg synes nok, at det med fuld mærkning, uanset om man kan påvise, at der er gensplejsede produkter i fødevaren eller ej - det nævnte både ministeren og jeg i vores taler, og det mener vi selvfølgelig - så har det simpelt hen ikke været muligt at komme igennem i EU, og derfor er det jo helt fint, at Torben Lund arbejder for det ud fra den platform, han prøver at skabe sig. Til hr. Frank Aaen vil jeg bare sige, at dér synes vi stadig væk ikke, at staten skal gå ind nu og påtage sig de helt store udgifter.
Karen Hækkerup (S), 2009-11-20:
Men nu har det vist sig, at bl.a. en 62-årig pensioneret skolelærerinde har fået 7 dages betinget fængsel for at gå rundt med en kniv i sin rygsæk, og jeg må være ærlig og sige, at da vi lavede den stramning af våbenloven, var det ikke 62-årige pensionerede skolelærerinder, som går rundt med en lille lommekniv i rygsækken, jeg havde i tankerne.
Frederik Vad (S), 2024-02-22:
Men vi agerer også i en regering; vi er tre regeringspartier, og også af den grund kommer vi selvfølgelig til at nedstemme Enhedslisten og Socialistisk Folkepartis beslutningsforslag, men det havde vi sådan set også gjort alligevel, for vi mener ikke, at vi skal have en ny lavtlønsordning
Kristen Touborg (SF), 2011-05-26:
Det må vel stå ret klart, at vi jo i den grad ville komme til at skulle tage stilling til fugle på taget, hvis det var sådan, at vi skulle gå ind for ministerens forslag, som det ligger her, altså forstået på den måde, at vi jo så skulle sige ja til at nedlægge ordningen, men i øvrigt ikke ved noget som helst om, hvad vi får i stedet.
Morten Homann (SF), 2003-11-21:
Så jeg vil egentlig opfordre til, at vi i udvalgsarbejdet finder frem til at skille de dele af forslaget, som haster ekstremt meget, i særskilte forslag og så lade os vende tilbage og give os god tid til det, som kræver lidt mere grundighed, og prøve at se, om vi ikke kan nå hinanden og få lavet nogle forbedringer, som ikke bare skaffer overskrifter i Berlingske Tidende, men også forbedringer for lejerne.
Ritt Bjerregaard (S), 2001-05-16:
Enhedslisten har valgt sammen med hr. Kristen Touborg og SF at fremsætte et helt andet forslag til vedtagelse, hvorved Enhedslisten og SF bare melder sig ud af det fælles forsøg på at få en fiskeripolitik, der ikke kun løser et problem omkring kystfiskeriet, men prøver at løse nogle problemer omkring det samlede fiskeri.
Alex Vanopslagh (LA), 2023-10-05:
Jeg vil gerne følge op på det emne, som SF's ordfører spurgte ind til, nemlig at i forlængelse af at man kunne konstatere, at åben dør-ordningen formentlig var i strid med EU-reglerne, har man åbenbart fravalgt en model, som er blevet anbefalet af embedsmændene, nemlig en åben dør-ordning 2.0, tror jeg den blev kaldt, altså et lynudbud af alle de ansøgte projekter, hvilket ville give mest mulig havvind på kortest tid.
Hans Kristian Skibby (DF), 2020-02-20:
Det er jo egentlig ganske pudsigt: Der er syv forskellige delforslag i det her beslutningsforslag, som er klart og rimelig komplekst beskrevet, og det gælder også de bagvedliggende bemærkninger til beslutningsforslaget, men jeg har faktisk indtil nu alene hørt afvisninger, der henviser til kameradiskussionen – en diskussion, som vi i øvrigt har haft tidligere her i Folketinget, og vi var også delt i den sag.
Per Clausen (EL), 2009-05-14:
Jeg vil bare være helt sikker på, at det, hr. Benny Engelbrecht sagde, var, at Socialdemokraterne vil stemme for det her beslutningsforslag, hvis vi først vedtager et ændringsforslag, der gør, at det kun vedrører bisfenol-A-produkter, som enten er i direkte kontakt med mennesker eller er i direkte kontakt med fødevarer, fordi et sådant ændringsforslag jo kan laves, uden at det behøver at have meget lange udsigter.
Karsten Nonbo (V), 2008-04-21:
Jeg tror, at skal vi få de unge mennesker væk fra det at gå med kniv - og det er jo grupper, som spørgeren selv var inde på, og i grupper har man sådan et gruppeløft, sådan en fælles mening om, at her er vi, og vi kan en hel masse - så skal vi have pillet en af dem ud fra gruppen, så vedkommende ikke er med næste dag, når de andre jublende tager ud og fortæller om, hvor farlige de er, og fører sig frem, for så er der altså røget et hjul af giggen, og det mærker de andre.
Aage Frandsen (SF), 2001-05-15:
Så er der altså to muligheder: Enten skal hr. Bendt Bendtsen have sine ønsker opfyldt, og så skal Venstre bryde et løfte, eller også er det sådan, at det er storebror Venstre, der kommer til at bestemme over Det Konservative Folkeparti.
Esben Lunde Larsen (V), 2017-11-15:
Det er kommunernes opgave at håndhæve loven, og det er derfor, jeg beder kommunerne melde tilbage til mig om, hvorvidt de mener, de kommer til kort, for i givet fald skal vi selvfølgelig give kommunerne de redskaber, der er nødvendige, for at de kan håndhæve loven, også så det ikke er noget, der trækker ud i det uendelige.
Søren Søndergaard (EL), 2003-04-25:
Derfor bliver jeg jo nødt til at høre, om det er rigtigt, som også kulturministeren her siger højt, at Kristeligt Folkeparti i virkeligheden går ind for denne lov, men blot undlader at stemme, fordi man skal have sin egen placering og måske har et bagland, der bestemt ikke er glade for de reklamer, og dem vil man ikke støde.
Torsten Schack Pedersen (V), 2011-04-07:
Oven på den finansielle krise har vi lavet en lang række ændringer og tiltag i lovgivningen på det finansielle område, og også med det forslag, som vi nu behandler, tager vi endnu en tur i den finansielle lovgivning for at sikre, at regler, tilsyn og bestemmelser er optimalt indrettet.